
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 2.810 τ.μ. στη 
θέση «Πλαγιές Λαγονησίου» Κοινότητας Καλυβιών 
του Νομού Αττικής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών, πε¬ 
ριοχή Εξαρχείων και επί των οδών Εμμ. Μπενάκη αρ. 

112 και Μεθώνης και καθορισμός ειδικών όρων και 


περιορισμών δόμησης αυτού . 2 

Χαρακτηρισμός ως διατηρητέου του κτιρίου του πα¬ 
λαιού Β' Νηπιαγωγείου επί της οδού Βενιζέλου 24 
στην Καστοριά, φερομένου ως ιδιοκτησίας του Δή¬ 
μου Καστοριάς . 3 

Μερική τροποποίηση σχεδίου πόλης Πρέβεζας στο 
Ο.Τ. 77 . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 77 (1) 

Κήρυξη ως αναδασωτέας εκτάσεως 2.810 τ.μ. στη θέση 
«Πλαγιές Λαγονησίου» Κοινότητας Καλυβιών του Νο¬ 
μού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως 


μείζονος Πρωτευούσης» σε συνδυαμό με τις όμοιες του 
711/72 Β.Δ. 

3. Τις διατάξεις της παρ. 3 του άρθρου 117 του Συντάγ¬ 
ματος. 

4. Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6) Την αριθ. 1078/7.4.1993 πρόταση του Δασαρχείου 
Λαυρίου σχετικά με την κήρυξη ως αναδασωτέας, της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού δύο χιλιάδων οκτακόσιων δέκα (2.810) τετραγω¬ 
νικών μέτρων στη θέση «Πλαγιές Λαγονησίου» περιφέ¬ 
ρειας Κοινότητος Καλυβιών Ν. Αττικής, με σκοπό τη δια¬ 
τήρηση του χαρακτήρα της δασικής εκτάσεως της οποίας 
η δασική βλάστηση καταστράφηκε με παράνομη εκχέρ- 
σωση κατά μήνα Μάιο 1992 και προσδιορίζεται από τα 
στοιχεία: Α-Β-Γ - Δ- Ε- Ζ- Η-Α, όπως φαίνονται στο 
συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με χέρσα έκταση σήμερα και οικοπεδοποιη- 
μένη έκταση σήμερα. 

Δυτικά: Με δημόσια δασική έκταση. 

Βόρεια: Με χέρσα έκταση σήμερα. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 28 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 795/207 (2) 

Χαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου Αθηνών, περιοχή 
Εξαρχείων και επί των οδών Εμμ. Μπενάκη αρ. 112 και 
Μεθώνης και καθορισμός ειδικών όρων και περιορι¬ 
σμών δόμησης αυτού, 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/85 
«ΓΟΚ» και άλλες διατάξεις» (Α’ 91). 

2. Την 67598/758/16.6.92 απόφαση «Μεταβίβαση αρ¬ 
μοδιοτήτων του Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα, στους Γεν. 
Διευθυντές και στους προϊσταμένους Διευθύνσεων και 
Τμημάτ· ν του Υπουργείου Περιβάλλοντος, Χωροταξίας 
και ^οσίων Έργων» (Β’ 435). 

. Τις διατάξεις της παρ. Β του άρθρου 1 του Π.Δ/τος 
? ί/5.2.93 «Καθορισμός αρμοδιοτήτων που διατηρούνται 
, ιό τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων» (Α* 9). 

4. Την από 21.4.1993 (4786/5.5.1993) αίτηση του 
Φώτη Μαρίνου. 

5. Την από 21.9.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 78105/6056/21.9.1993 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών προς το Δήμο Αθηναίων και τους φερόμενους 
ως ιδιοκτήρες Φώτη και Ελένη Μαρίνου, καθώς και την 
από 10.11.1993 απάντηση του Δήμου. 

7. Την από 1.10.1993 σύμφωνη γνώμη των φερομένων 
ως ιδιοκτητών Φώτη και Ελένη Μαρίνου. 

8. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081 /92 (Α' 154) 
και το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο, που βρίσκε¬ 
ται εντός του ρυμοτομικού σχεδίου Αθηνών επί των οδών 
Εμμ. Μπενάκη αρ. 112 και Μεθώνης στα Εξάρχεια ως και 
ο περιβάλλων αυτό χώρος, φερόμενο ως ιδιοκτησία του 
Φώτη και της Ελένης Μαρίνου, όπως αυτά φαίνονται με 
μαύρη διαγράμμιση και με στοιχεία Α, Β, Γ, Δ, Ε, Ζ, Α αντί¬ 
στοιχα, στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 795/1993 
πράξη του Και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίρι. απαγο¬ 


ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, η αποκατάσταση, η ανακα- 
ταοκευή του εσωτερικού του διατηρητέου κτιρίου, ο εκ¬ 
συγχρονισμός των εγκαταστάσεων, η ενίσχυση του φέρο- 
ντα οργανισμού και η κατασκευή νέου φέροντα οργανι¬ 
σμού στο εσωτερικό του, η εσωτερική διαρρύθμισή του για 
λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του. 

4. Οι στάθμες των δαπέδων των ορόφων και του ισο¬ 
γείου διατηρούνται στα ίδια επίπεδα που είναι και οι σημε¬ 
ρινές. 

5.. Επιτρέπεται η κατασκευή προσθήκης βοηθητικού 
χώρου (μηχανοστάσιο ανελκυστήρα) στο δώμα του κτιρίου 
διαστάσεων 3,35 μ. χ 4,60 μ. στο 4,60 (παράλληλη διά¬ 
σταση της οδού Μεθώνης) χωρίς υπέρβαση του συντελε¬ 
στή δόμησης και του ύψους των 13,40 μ. και σε απόσταση 
4,35 μ. από το επίπεδο της πρόσοψης της οδού Μεθώ¬ 
νης, όπως εμφανίζεται στο σχέδιο της εγκεκριμένης από 
την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) (με αρ. 22/6.7.1993 πρακτικό της) όψης της οδού 
Μεθώνης. 

6. Επιτρέπεται η κατασκευή σκάλας που οδηγεί στον β' 
όροφο σε νέα θέση και συγκεκριμένα (στο μέσο του σώ¬ 
ματος του κτιρίου) για την καλύτερη εξυπηρέτηση του 
νέου χρήστη. 

7. Επιτρέπεται η διάνοιξη του μανδρότοιχου στις ελάχι¬ 
στες απαραίτητες διαστάσεις (μέχρι 2,40 μ.) σε σημείο 
όπου να μη βλάπτεται η υπάρχουσα παλιά μεταλλική αυλό¬ 
πορτα (δίπλα στο κτίριο), ούτως ώστε να υπάρχει η δυνα¬ 
τότητα εισόδου του αυτοκινήτου του ιδιοκτήτη προς φύ¬ 
λαξη, στο χώρο της αυλής. Στο σημείο διανοίξεως του 
μανδρότοιχου επιβάλλεται η τοποθέτηση νέας μεταλλικής 
πόρτας παρόμοιας μορφής με την υπάρχουσα. Επίσης 
επιτρέπεται η ελαφριά κατασκευή πέργκολας (για τη στή¬ 
ριξη των φυτών) στην αυλή διαστάσεων μέχρι 2,50 μ.χ 
5,00 μ. προκειμένου να στεγαστεί ο υπαίθριος χώρος 
στάθμευσης. Η μορφή της και τα υλικά της (αποκλεισμέ¬ 
νου του αλουμινίου) εγκρίνονται από την ΕΠΑΕ. 

8. Επιτρέπεται η ανακατασκευή της ξύλινης κεραμο- 
σκεπούς στέγης που εδράζεται σε πλάκα από οπλισμένο 
σκυρόδεμα. 

9. Απαγορεύεται η προσθήκη οποιουδήποτε κτίσματος 
στον περιβάλλοντα χώρο της αυλής του κτιρίου. 

10. Επιβάλλεται η διατήρηση της υπάρχουσας μαρμάρι¬ 
νης σκάλας ανόδου από το επίπεδο της αυλής στον πρώτο 
όροφο. 

11. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων σε οποιαδήποτε θέση του κτιρίου. 

12. Η οριστική αρχιτεκτονική μελέτη εγκρίνεται από την 
αρμόδια Επιτροπή Πολεοδομικού και Αρχιτεκτονικού 
Ελέγχου (Ε.Π.Α.Ε.). 

13. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 14 Ιανουάριου 1994 

Με εντολή Υφυπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 8661/93 & 7868/93 (3) 

Χαρακτηρισμός ως διατηρητέου του κτιρίου του παλαιού 

Β’ Νηπιαγωγείου επί της οδού Βενιζέλου 24 στην Κα¬ 
στοριά, φερομένου ως ιδιοκτησίας του Δήμου Καστο¬ 
ριάς. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988, ΦΕΚ 91 Α’). 

β) Των Π.Δ/των 358/1986 (ΦΕΚ 158 Α’), 92/1987 
(ΦΕΚ 51 Α’) και 492/1988 (ΦΕΚ 224 Α’), για τις αρμοδιό¬ 
τητες και τον οργανισμό του Υπουργείου Βόρειας Ελλά¬ 
δας, αντίστοιχα. 

2. Την απόφαση Υ 704/19.8.1988 (ΦΕΚ 575 Β’) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 10 Νοεμβρίου 1993 αιτιολογική έκθεση της 
Διεύθυνσης Πολιτισμού του Υπουργείου Μακεδονίας - 
Θράκης. 

4. Το γεγονός ότι μέχρι σήμερα δεν υποβλήθηκε καμία 
ένσταση κατά τις παραπάνω αιτιολογικές εκθέσεις, απο¬ 
φασίζουμε: 

1. Χαρακτηρίζουμε ως διατηρητέο κτίριο του παλιού Β’ 
Νηπιαγωγείου επί της οδού Βενιζέλου 24 στην Καστοριά, 
φερομένου ως ιδιοκτησίας του Δήμου Καστοριάς, όπως 
φαίνεται στο τοπογραφικό διάγραμμα, που θεωρήθηκε 
από τη Διεύθυνση Πολιτισμού του ΥΜΑΘ και που σε σμί¬ 
κρυνση αντίτυπό του, δημοσιευέται με την απόφαση αυτή, 
γιατί πρόκειται για το μοναδικό παλιό σχολικό κτίριο της 
πόλης που διασώζεται. Επίσης, εντάσσεται σε σύνολο πα¬ 
ραδοσιακών κτισμάτων της συνοικίας «Δραγωτά» της Κα¬ 
στοριάς. 


2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ' όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Υπηρεσίας μας. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α’), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α’). 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1994 

Ο ΥΠΟΥΡΓΟΣ 

ΚΩΝ/ΝΟΣ ΤΡΙΑΡΙΔΗΣ 

Αριθ. Τ.Π. 452 (4) 

Μερική τροποποίηση σχεδίου πόλης 
Πρέβεζας στο Ο.Τ. 77. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις περί διοικητικής αποκέντρωσης. 

2. Το Ν.Δ. της 17.7.1923 «περί σχεδίων πόλεων κ.λπ.». 

3. Το Α.Ν. 314/1968 «περί παροχής εις τον Υπουργό 
Βορείου Ελλάδος και τους Νομάρχες αρμοδιότητας περί 
θεμάτων εγκρίσεως, επεκτάσεως ή τροποποιήσεως σχε¬ 
δίων πόλεων και κωμών (ΦΕΚ 47Α ), όπως αντικαταστά- 
θηκε με το Ν.Δ. 1018/83 1971 (ΦΕΚ 220 Α’) και συμπλη¬ 
ρώθηκε με την παρ. 2 του άρθρου 33 του Ν. 1337/83 
«Επέκταση των Πολεοδομικών Σχεδίων, Οικιστική ανά¬ 
πτυξη και σχετικές ρυθμίσεις» (ΦΕΚ 33Α’), όπως η παρά¬ 
γραφος αυτή αντικαταστάθηκε με την παρ. 15 του άρθρου 
8 του Ν. 1512/1985 «Τροποποίηση και συμπλήρωση πο¬ 
λεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (ΦΕΚ 4Α'). 

4. Το Β.Δ. της 27.8.1970 (ΦΕΚ 212/Δ726.9.70) «περί 
αναθεώρησης του ρυμοτομικού σχεδίου της πόλεως Πρε- 
βέζης και των όρων και περιορισμών δομήσεως των οικο¬ 
πέδων αυτού». 

5. Την Αναθεώρηση του σχεδίου πόλης Πρέβεζας (ΦΕΚ 
1085/Δ/22.10.92). 


6. Το Ν. 1032/19780 «περί συστάσεως Υπουργείου 
Χωροταξίας, Οικισμού και Περιβάλλοντος». 

7. Το Νόμο 1558/1985 (ΦΕΚ 137/Α/26.7.1985), άρ¬ 
θρο 27 αυτού, για τη σύσταση του Υπουργείου Περιβάλλο¬ 
ντος, Χωροταξίας και Δημοσίων Έργων (Υ.Π.Ε.- 
ΧΩ.Δ.Ε.). 

8. Τις διατάξεις του Π.Δ. 183/86 (ΦΕΚ 70 Α’) «περί αρ¬ 
μοδιοτήτων Νομαρχών». 

9. Τις διατάξεις της παρ. 3 του άρθρου 34 του Ν. 1577/ 
1985 «Γενικός Οικοδομικός Κανονισμός» (ΦΕΚ 210 Α’). 

10. Το με αριθ. 1158/93 έγγραφο του Δήμου Πρέβεζας 
προς το Τ.Π. & Π.Ε. που συνοδεύεται από την απόφαση 
83/93 του Δημοτικού Συμβουλίου, υπέρ της τροποποίη¬ 
σης. 

11. Την απόφαση του Συμβουλίου Χ.Ο.Π. του Νομού 
που διατυπώθηκε στο πρακτικό με αριθμό 11, θέμα 2/ 
25.6.1993, αποφασίζουμε: 

Εγκρίνουμε τη μερική τροποποίηση του ρυμοτομικού 
σχεδίου πόλης Πρέβεζας στο Ο.Τ. 77, όπως ειδικότερα 
φαίνεται στο διάγραμμα που φέρει τη θεώρηση της Προϊ- 
σταμένης του Τ.Π. & Π.Ε. Αθηνάς Μαλανδράκη και τη 
σφραγίδα του ΣΧΟΠ του Νομού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πρέβεζα, 22 Δεκεμβρίου 1993 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 

